Monastiroffensiven
Monastiroffensiven fra 12. september til 11. desember 1916 var en militæroffensiv på Makedoniafronten for å bryte dødpunktet som hadde oppstått mellom ententemaktene og sentralmaktene. De allierte styrkene i Thessaloniki vil bryte seg gjennom det bulgarske forsvaret for å slå ut Bulgaria fra krigen og redusere presset på Romania som hadde kommet under angrep av sentralmaktene, deriblant fra nordlig Bulgaria. Det bulgarske forsvaret gav etter på flere steder, deriblant kontrollen over byen Monastir, men holdt stand mot de allierte angrepene gjennom høstmånedene. Frontlinjen ble flyttet bare femti kilometer mot et tap på 50 000 døde, skadede og savnede samt 80 000 sykmeldte hos ententemaktene - en tredjedel av styrken - mot bulgarerne og tyskerne som mistet 61 000 menn.